.td_uid_3_60cc6b9e069c3_rand.td-a-rec-img{text-align:left}.td_uid_3_60cc6b9e069c3_rand.td-a-rec-img img{margin:0 auto 0 0} Il-Ministru għall-Akkomodazzjoni Soċjali Roderick Galdes ħabbar li sa tmiem din is-sena se jkun hemm madwar 581 familja li ħabbtu l-bieb tal-Awtorità tad-Djar u ġew allokati dar permezz tal-iskema Nikru Biex Nassistu. Permezz ta' din l-iskema, qed jintużaw djar battala għal skop soċjali. S'issa hemm 330 familja li llum għandhom saqaf fuq rashom bis-saħħa ta' din l-iskema, u dan l-ammont mistenni jitla' għal 773 familja sal-2022 u 884 familja sal-2023. Il-Ministru Galdes fisser kif il-politika soċjali li qed tiġi żviluppata tfittex li toħloq valur mill-kontribut soċjali. "Il-mijiet ta' djar li tajna sa issa, u li se nibqgħu nagħtu, huma dak il-valur li qed nikkreaw minn djar li ma kellhomx użu u kienu battala," spjega hu. #td_uid_2_60cc6b9dc4626 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/06/17081422/pr211150a-80x60.jpg) 0 0 no-repeat}#td_uid_2_60cc6b9dc4626 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/06/17080212/pr211150b-80x60.jpg) 0 0 no-repeat} 1 minn 2 DOI: Omar Camilleri Din l-iskema wasslet biex l-ammont ta' nies fil-bżonn ta' akkomodazzjoni alternattiva naqas minn 3,288, fl-2017 għal 1,900, qabel ma jibdew jiġu allokati d-djar il-ġodda tal-akkomodazzjoni soċjali aktar tard din is-sena. Fil-konferenza tal-aħbarijiet tkellem il-Kap Eżekuttiv tal-Awtorità tad-Djar Leonid McKay, li fisser kif topera l-iskema li attirat mijiet ta' sidien. L-iskema Nikru Biex Nassistu saħħet ir-riżorsi f'idejn l-Awtorità tad-Djar billi warrbet ħafna mir-riskju għas-sidien, partikolarment billi l-Awtorità tad-Djar terfa' r-responsabbiltà tal-manutenzjoni, tintrabat li tirritorna l-proprjetà fl-istat li tiksibha u tassigura ħlas xieraq ta' kera bil-quddiem. Aqra wkoll Naqsu kważi bin-nofs in-nies jistennew akkomodazzjoni soċjali .td_uid_4_60cc6b9e06ce5_rand.td-a-rec-img{text-align:left}.td_uid_4_60cc6b9e06ce5_rand.td-a-rec-img img{margin:0 auto 0 0}